અરબાઝ ખાન અને સની લિયોનની મુખ્ય ભૂમિકાથી સજેલી પહેલી ફિલ્મ ‘તેરા ઇન્તઝાર’ રિલીઝ માટે તૈયાર છે. બાગેશ્રી પ્રા. લિ.ના બેનર હેઠળ બનેલી આ ફિલ્મના પ્રચાર માટે અરબાઝ સની અને નિર્દેશક રાજીવ વાલિયા સાથે દિલ્હી પહોંચ્યાે. તેમણે ફિલ્મનું પહેલું ઓફિશિયલ પોસ્ટર પણ રિલીઝ કર્યું. ફિલ્મ ‘તેરા ઇન્તઝાર’ની કહાણી એક આર્ટ ગેલેરીની માલકિન રોનક (સની લિયોન) અને જન્મજાત પેઇન્ટર વીર (અરબાઝ ખાન)ની આસપાસ ફરે છે. એક દિવસ રોનકને વીર ક્યાંય દેખાતો નથી. તેને લાગે છે કે વીર ક્યાંક ગુમ થઇ ગયો. ત્યારબાદ તે દરેક જગ્યાએ તેને શોધે છે. પોતાના ગુમ થયેલા પ્રેમની તલાશ દરમિયાન રોનકને ઘણા બધા અનુભવમાંથી પસાર થવું પડે છે.